pythainlp/thai-wiki-dataset-v4 huggingface dataset:
ประธานคณะกรรมการกิจการแห่งรัฐเกาหลีเหนือ

ประธานคณะกรรมการกิจการแห่งรัฐเกาหลีเหนือ (เกาหลี: ) เป็นประมุขแห่งรัฐของประเทศเกาหลีเหนือ เป็นหัวหน้าคณะกรรมการกิจการแห่งรัฐเกาหลีเหนือ ซึ่งเป็นสถาบันผู้นำสูงสุดในเกาหลีเหนือ และทำหน้าที่เป็นผู้บัญชาการทหารสูงสุดแห่งกองทัพเกาหลีเหนือ
รัฐธรรมนูญแห่งสาธารณรัฐประชาธิปไตยประชาชนเกาหลีให้อำนาจประธานคณะกรรมการกิจการแห่งรัฐในการบริหารกิจการภายในทั้งหมดของประเทศ รวมถึงการแต่งตั้งเจ้าหน้าที่ระดับสูง การแต่งตั้งเอกอัครราชทูตและลงนามในสนธิสัญญาระหว่างประเทศ อีกทั้งมีอำนาจในการประกาศสถานการณ์ฉุกเฉิน ประกาศสงคราม รวมถึงสามารถออกคำสั่งโดยตรงไปยังกองทัพในช่วงภาวะสงครามได้ และยังเป็นผู้ควบคุมอาวุธนิวเคลียร์ของเกาหลีเหนืออย่างเบ็ดเสร็จด้วย
สมัชชาประชาชนสูงสุดเป็นผู้เลือกประธานคณะกรรมการกิจการแห่งรัฐ ซึ่งมาจากเลขาธิการพรรคแรงงานเกาหลี อันเป็นตำแหน่งเดียวกับผู้นำสูงสุดของเกาหลีเหนือ โดยมีวาระการดำรงตำแหน่งคราวละ 5 ปี และสามารถต่ออายุได้ไม่จำกัด
ผู้ดำรงตำแหน่งคนปัจจุบัน คือ คิม จ็อง-อึน ซึ่งเริ่มดำรงตำแหน่งตั้งแต่วันที่ 29 มิถุนายน พ.ศ. 2559 และได้รับการเลือกตั้งเป็นสมัยที่สองเมื่อวันที่ 11 เมษายน พ.ศ. 2562
ไทยลีก 3 ฤดูกาล 2566–67 – โซนกรุงเทพและปริมณฑล

ไทยลีก 3 ฤดูกาล 2566–67 โซนกรุงเทพและปริมณฑล เป็นส่วนหนึ่งของการแข่งขันไทยลีก 3 ฤดูกาล 2566–67 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 7 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2566–67 โซนกรุงเทพและปริมณฑล มีจำนวน 14 สโมสร โดยแบ่งเป็นสโมสรจากฤดูกาล 2565–66 จำนวน 13 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 1 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
 "ณ วันที่ 25 กุมภาพันธ์ 2567"
 "ณ วันที่ 25 กุมภาพันธ์ 2567"
ผู้ชม.
สถิติผู้ชมทั้งหมด.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 25 กุมภาพันธ์ 2567แหล่งข้อมูล: ไทยลีก"หมายเหตุ:"'↑ สโมสรที่เลื่อนชั้นจากไทยแลนด์ เซมิโปรลีก
จำนวนผู้ชมจากเกมเหย้า.
หมายเหตุ:#เปลี่ยนทาง ข้อผิดพลาดในการรายงานการแข่งขันเมื่อวันที่ 28 ตุลาคม 2566 (ดิไอคอน อาร์เอสยู 0–8 พราม แบงค็อก)#เปลี่ยนทาง ข้อผิดพลาดในการรายงานการแข่งขันเมื่อวันที่ 10 มกราคม 2567 (นนทบุรี ยูไนเต็ด 0–2 มหาวิทยาลัยนอร์ทกรุงเทพ)#เปลี่ยนทาง ข้อผิดพลาดในการรายงานการแข่งขันเมื่อวันที่ 10 มกราคม 2567 (ดิไอคอน อาร์เอสยู 2–2 บางกอก)#เปลี่ยนทาง ข้อผิดพลาดในการรายงานการแข่งขันเมื่อวันที่ 14 มกราคม 2567 (วีอาร์เอ็น เมืองนนท์ 1–1 เอยูยู อินเตอร์ แบงค็อก)#เปลี่ยนทาง ข้อผิดพลาดในการรายงานการแข่งขันเมื่อวันที่ 20 มกราคม 2567 (นนทบุรี ยูไนเต็ด 1–1 สมุทรสาคร ซิตี้)#เปลี่ยนทาง ข้อผิดพลาดในการรายงานการแข่งขันเมื่อวันที่ 27 มกราคม 2567 (ดิไอคอน อาร์เอสยู 1–2 ธนบุรี ยูไนเต็ด)#เปลี่ยนทาง ข้อผิดพลาดในการรายงานการแข่งขันเมื่อวันที่ 25 กุมภาพันธ์ 2567 (เอยูยู อินเตอร์ แบงค็อก 0–4 นนทบุรี ยูไนเต็ด)#เปลี่ยนทาง ข้อผิดพลาดในการรายงานการแข่งขันเมื่อวันที่ 25 กุมภาพันธ์ 2567 (ทหารอากาศ 1–1 ธนบุรี ยูไนเต็ด)
อาวเวอส์

"อาวเวอส์"  เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มชุดที่สาม "สปีกนาว" (2010) เผยแพร่ทางวิทยุคันทรีของสหรัฐ เป็นซิงเกิลสุดท้ายของอัลบั้มเมื่อวันที่ 5 ธันวาคม ค.ศ. 2011 โดยบิกมะชีนเร็กเคิดส์ "อาวเวอส์" ผลิตโดยโดยสวิฟต์ และนาธาน แชปแมน เป็นเพลงบัลลาดคันทรีป็อปที่เรียบง่ายแต่ได้รับอิทธิพลจากแนวโฟล์ก เนื้อเพลงพรรณนาถึงความอดทนของคู่รักหนุ่มสาวในการปกป้องความสัมพันธ์ของพวกเขา แม้ว่าคนอื่นจะพยายามค้นหาความจริงอย่างไรก็ตาม
นักวิจารณ์เพลงตั้งข้อสังเกตว่าเพลง "อาวเวอส์" มีการผลิตที่เรียบง่ายซึ่งต่างจากซิงเกิลที่มีจังหวะสนุกสนานก่อนหน้านี้ของสวิฟต์ และชมเชยรายละเอียดบทประพันธ์ที่ซับซ้อน ในสหรัฐเพลงนี้ขึ้นอันดับหนึ่งในชาร์ตฮอตคันทรีซองส์ และอันดับที่ 13 ใน"บิลบอร์ด"ฮอต 100 และได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) ในระดับสากลเพลงนี้ติดชาร์ตซิงเกิลของออสเตรเลีย แคนาดา และสหราชอาณาจักร
ซิงเกิลนี้ได้รับการสนับสนุนมิวสิกวิดีโอกำกับโดยเดแคลน ไวต์บลูน ร้องรับเชิญโดยมีแซก กิลฟอร์ด สวิฟต์แสดงสดเพลงนี้ในงานประกาศรางวัลสมาคมดนตรีคันทรี ค.ศ. 2011 และรวมไว้ในรายการเพลงคอนเสิร์ตสปีกนาวเวิลด์ทัวร์ เวอร์ชันที่บันทึกใหม่ชื่อ "อาวเวอส์ (เทย์เลอร์เวอร์ชัน)" ได้รับการเผยแพร่โดยเป็นส่วนหนึ่งของอัลบั้มที่บันทึกซ้ำชุดที่สามของเธอ "สปีกนาว (เทย์เลอร์เวอร์ชัน)" เมื่อวันที่ 7 กรกฎาคม ค.ศ. 2023
ชาร์ต.
<templatestyles src="Col-begin/styles.css"/>
ทีเคโอ กรุป โฮลดิงส์

ทีเคโอ กรุป โฮลดิงส์  เป็นกลุ่มบริษัทสื่อที่ก่อตั้งโดยเอนเดฟเวอร์ โดยเป็นส่วนหนึ่งของการควบรวมกิจการระหว่างดับเบิลยูดับเบิลยูอี และ Zuffa ซึ่งเป็นบริษัทแม่ของอัลติเมทไฟต์ติงแชมเปียนชิพ หลังจากการควบรวมกิจการเสร็จสิ้นเมื่อวันอังคารที่ 12 กันยายน 2023 ทั้ง WWE และ UFC จะกลายเป็นเป็นแผนกหนึ่งภายใต้ร่มธงของทีเคโอ
การควบรวมกิจการครั้งนี้นับเป็นครั้งแรกที่ WWE ไม่ได้ถือหุ้นส่วนใหญ่โดยตระกูลแม็กแมน ซึ่งก่อตั้งบริษัทและเป็นเจ้าของมานานกว่า 70 ปี
ฟีลิปโป ตามัญญีนี

ฟีลิปโป ตามัญญีนี (เกิด 30 มกราคม พ.ศ. 2515) เป็นนักการเมืองชาวซานมารีโน ซึ่งดำรงตำแหน่งเป็นผู้สำเร็จราชการร่วมซานมารีโน ตั้งแต่เดือนเมษายนถึงตุลาคม พ.ศ. 2554 ร่วมกับ มารีอา ลุยซา แบร์ตี และดำรงตำแหน่งอีกครั้งร่วมกับกาเอตาโน โตรอีนาตั้งแต่วันที่ 1 ตุลาคม พ.ศ. 2566 ถึง 1 เมษายน พ.ศ. 2567
พิพิธภัณฑ์วิทยาศาสตร์และเทคโนโลยีแห่งชาติจีน

พิพิธภัณฑ์วิทยาศาสตร์และเทคโนโลยีแห่งชาติจีน (จีน: 中国科学技术馆; พินอิน: "Zhōngguó kēxué jìshù guǎn"; อังกฤษ: China Science and Technology Museum: CSTM) ตั้งอยู่เลขที่ 5 ถนนเป่ย์เฉินตะวันออก เขตเฉาหยาง กรุงปักกิ่ง โดยอยู่ในเครือของสมาคมวิทยาศาสตร์และเทคโนโลยีแห่งประเทศจีน และเป็นพิพิธภัณฑ์วิทยาศาสตร์และเทคโนโลยีครบวงจรระดับชาติเพียงแห่งเดียวในสาธารณรัฐประชาชนจีน หน้าที่หลักของพิพิธภัณฑ์คือ การจัดนิทรรศการ การฝึกอบรม และการศึกษาเชิงทดลอง
การขนส่ง.
พิพิธภัณฑ์แห่งนี้ตั้งอยู่ในหมู่บ้านโอลิมปิกปักกิ่งใกล้กับสถานีรถไฟโอลิมปิกกรีนของรถไฟใต้ดินปักกิ่ง
หลวงอรรถวิจารนีติธร (เล็ก ปาณิกบุตร)

รองอำมาตย์เอก หลวงอรรถวิจารนีติธร (เล็ก ปาณิกบุตร) (5 เมษายน 2443 – 11 กุมภาพันธ์ 2472) เป็นขุนนางชาวไทย อดีตอัยการจังหวัดเพชรบุรี
ประวัติ.
รองอำมาตย์เอก หลวงอรรถวิจารนีติธร เกิดเมื่อวันที่ 5 เมษายน 2443 (แบบสากลคือ 2444) เป็นบุตรชายของ หลวงประจิตรัฐกรรม (ตู๋ ปาณิกบุตร) อุปสมบทที่วัดเทพศิรินทราวาสราชวรวิหาร เมื่อวันที่ 20 กรกฎาคม 2471 เป็นเวลา 1 พรรษา
รองอำมาตย์เอก หลวงอรรถวิจารนีติธร ถึงแก่กรรมด้วยโรคไข้รากสาด เมื่อวันที่ 11 กุมภาพันธ์ 2472
รับราชการ.
หลวงอรรถวิจารนีติธรเริ่มต้นรับราชการในตำแหน่งแพ่งเมืองสมุทรสงคราม และได้รับพระราชทานยศเป็น รองอำมาตย์ตรี เล็ก ปาณิกบุตร เมื่อวันที่ 29 กันยายน 2464 ต่อมาในปี 2466 ได้ย้ายเข้ามาประจำกรมอัยการ จากนั้นในปี 2468 สอบได้เป็นเนติบัณฑิต ในวันที่ 19 เมษายน 2469 ได้รับแต่งตั้งให้เป็น อัยการจังหวัดเพชรบุรี แทน รองอำมาตย์เอก หลวงอรรถนิพนธ์ปรีชา (ฮวด คันธะยุกตะ) ที่ไปรักษาราชการแทนอัยการมณฑลพิษณุโลก ในวันที่ 23 พฤศจิกายน ศกเดียวกัน ได้รับโปรดเกล้าฯ เลื่อนยศเป็น รองอำมาตย์โท เล็ก ปาณิกบุตร หลังจากลาสิกขา ได้รับพระราชทานเลื่อนยศเป็น รองอำมาตย์เอก เล็ก ปาณิกบุตร เมื่อวันที่ 8 พฤศจิกายน 2471 เนื่องในวันเฉลิมพระชนมพรรษา ต่อมาในวันที่ 10 พฤศจิกายน 2472 เนื่องในวันเฉลิมพระชนมพรรษา ท่านได้รับพระราชทานบรรดาศักดิ์เป็น รองอำมาตย์เอก หลวงอรรถวิจารนีติธร ถือศักดินา 600
การจัดมาตรฐาน

การจัดมาตรฐาน หรือ การกำหนดมาตรฐาน  เป็นกระบวนการนำและพัฒนา มาตรฐานทางเทคนิค โดยอาศัยความเห็นพ้องต้องกันของฝ่ายต่าง ๆ ซึ่งรวมถึงบริษัท ผู้ใช้ กลุ่มผลประโยชน์ องค์กรมาตรฐาน และรัฐบาล การจัดมาตรฐานสามารถช่วยเพิ่มความเข้ากันได้ ความสามารถ การทำงานร่วมกัน ความปลอดภัย การทำซ้ำกัน หรือ คุณภาพได้อย่างสูงสุด นอกจากนี้ยังทำให้กระบวนการตามใบสั่งในอดีตให้เป็นมาตรฐานได้ ในสาขาสังคมศาสตร์รวมถึงเศรษฐศาสตร์ แนวคิดเรื่อง "การจัดมาตรฐาน" มีความใกล้เคียงกับวิธีแก้ปัญหาการประสานงานซึ่งเป็นสถานการณ์ที่ทุกฝ่ายสามารถตระหนักถึงผลประโยชน์ร่วมกัน แต่ได้แค่ตัดสินใจที่สอดคล้องกันร่วมกันเท่านั้น
คอนยา

คอนยา  เป็นเมืองสำคัญทางตอนกลางของประเทศตุรกี บริเวณปลายสุดทางตะวันตกเฉียงใต้ของที่ราบสูงอนาโตเลียนตอนกลาง และเป็นเมืองหลักของจังหวัดคอนยา ในสมัยโบราณและในสมัยเซลจุค เป็นที่รู้จักกันในชื่อ อิโคเนียม (กรีก:) ในการบันทึกชื่อภาษาอังกฤษในช่วงศตวรรษที่ 19 ชื่อของเมืองมักจะสะกดว่า Konia หรือ Koniah ในช่วงปลายยุคกลางคอนยาเป็นเมืองหลวงของรัฐสุลต่านรูมของราชวงศ์เซลจุคซึ่งได้ปกครองอนาโตเลีย
ในปี 2021 เมืองมีประชากรอยู่ที่ 2,277,017 คน ทำให้เป็นเมืองที่มีประชากรมากที่สุดอันดับที่ 6 ในตุรกี และมีประชากรมากเป็นอันดับสองของภูมิภาคอนาโตเลียกลาง รองจาก อังการา
เดอะลาสต์ไทม์

"เดอะลาสต์ไทม์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องชาวไอร์แลนด์เหนือ แกรี ไลต์บอดี จากสตูดิโออัลบั้มชุดที่สี่ของสวิฟต์ "เรด" (2012) เธอประพันธ์เพลงร่วมกับไลต์บอดี และผู้ผลิตเพลงแจ็กไนฟ์ ลี ลักษณะเพลงของสวิฟต์และไลต์บอดีเป็นแนวเพลงเพาเวอร์บัลลาด เล่าถึงมุมมองของพวกเขาเกี่ยวกับความสัมพันธ์ที่ล้มเหลว ซึ่งอยู่ระหว่างความอกหักและการให้อภัย การแสดงผสมผสานแนวออลเทอร์นาทิฟร็อกและโฟล์กเข้ากับดนตรีเครื่องสายอันน่าทึ่งและพื้นหลังออร์เคสตราในท่อนร้อง "เดอะลาสต์ไทม์" วางจำหน่ายในสหราชอาณาจักรเมื่อวันที่ 4 พฤศจิกายน ค.ศ. 2013 และเป็นซิงเกิลจากอัลบั้ม"เรด"
นักวิจารณ์ยกย่องเพลง "เดอะลาสต์ไทม์" ในด้านการผลิตและการขับร้องของไลต์บอดี แต่บางคนรู้สึกว่าเสียงร้องของไลต์บอดีและสวิฟต์ไม่ได้เสริมซึ่งกันและกัน หากมองย้อนกลับไป พวกเขาถือว่านี่เป็นหนึ่งในเพลงที่อ่อนแอที่สุดของสวิฟต์ในบรรดาผลงานของเธอ ในเชิงพาณิชย์นั้นเพลงนี้ขึ้นถึง 30 อันดับแรกในชาร์ตซิงเกิลในไอร์แลนด์ สกอตแลนด์ และสหราชอาณาจักร เวอร์ชันที่บันทึกใหม่ชื่อ "เดอะลาสต์ไทม์ (เทย์เลอร์เวอร์ชัน)" รวมอยู่ในอัลบั้มที่บันทึกใหม่ของสวิฟต์ "เรด (เทย์เลอร์เวอร์ชัน)" ซึ่งวางจำหน่ายเมื่อวันที่ 12 พฤศจิกายน ค.ศ. 2021
เดอะลาสต์ไทม์ (เทย์เลอร์เวอร์ชัน).
หลังจากการมีข้อพิพาทระหว่างบิกมะชีนเร็กเคิดส์เกี่ยวกับสิทธิ์ในการถือครองเพลงต้นฉบับของสตูดิโออัลบั้มหกชุดแรกของสวิฟต์นั้น เธอได้บันทึกอัลบั้ม"เรด"ใหม่ทั้งหมดและปล่อยออกมาในชื่อ "เรด (เทย์เลอร์เวอร์ชัน)" ภายใต้รีพับลิกเรเคิดส์ เมื่อวันที่ 11 พฤศจิกายน ค.ศ. 2021 การบันทึกใหม่ของเพลง "เดอะลาสต์ไทม์" มีชื่อว่า "เดอะลาสต์ไทม์ (เทย์เลอร์เวอร์ชัน)" ไลต์บอดีและลีทั้งคู่กลับมาบันทึกเสียงใหม่ในฐานะนักร้องรับเชิญและผู้ผลิตเพลงตามลำดับ การบันทึกใหม่สามารถขึ้นอันดับสูงสุดที่ 53 บนชาร์ตแคนาเดียนฮอต 100 และอันดับ 66 บน"บิลบอร์ด"ฮอต 100 ของสหรัฐ บน"บิลบอร์ด"โกลบอล 200 ขึ้นสูงสุดที่อันดับ 61 การวิจารณ์ของอัลบั้ม "เรด (เทย์เลอร์เวอร์ชัน)" โดย"ยูเอสเอทูเดย์" เมลิสซา รุกจีเอรีกล่าวว่า "เดอะลาสต์ไทม์" เป็นหนึ่งในเพลงที่สวยที่สุดในอัลบั้ม โดยยกย่องว่าเป็นเพลง "ความงามที่นิ่งเงียบ"
ซุน เย่าถิง

ซุน เย่าถิง (จีนตัวเต็ม: 孫耀庭; จีนตัวย่อ: 孙耀庭; พินอิน: "Sūn Yàotíng"; เวด-ไจล์ส: "Sun Yao-t'ing"; 29 กันยายน พ.ศ. 2445 – 17 ธันวาคม พ.ศ. 2539) เป็นขันทีในราชสำนักคนสุดท้ายในประวัติศาสตร์จีน 
ด้วยความยากจน บ้านของครอบครัวเขาถูกเผาและทุ่งนาถูกเจ้าของบ้านในหมู่บ้านขโมยไป ครอบครัวของเขาหวังว่าการทำให้ซุนเป็นขันที จะทำให้พวกเขาจะได้รับอิทธิพลจากจักรพรรดิ และจะสามารถแก้แค้นเจ้าของบ้านได้ เมื่ออายุได้ 8 ปี ซุนถูกพ่อของเขาตัดอวัยวะเพศที่บ้าน ด้วยมีดโกนโดยไม่ใช้ยาสลบ แต่น่าเศร้าที่จักรพรรดิที่เขาหวังจะรับใช้ จักรพรรดิผู่อี๋ได้ถูกปลดออกจากตำแหน่งในไม่กี่เดือนต่อมา
อย่างไรก็ตาม ซุนก็ได้กลายเป็นขันทีในพระราชวัง และคอยปรนนิบัติรับใช้จักรพรรดินีก่อนที่ราชวงศ์จะถูกขับออกจากพระราชวังต้องห้าม เขายังคงรับราชการในแมนจูกัวจนกระทั่งรัฐหุ่นเชิดล่มสลายเมื่อสงครามโลกครั้งที่สองสิ้นสุดลง อวัยวะเพศของเขาที่เก็บรักษาไว้ซึ่งถือว่าเป็นสมบัติของขันที ถูกครอบครัวของเขาทิ้งไปในช่วงการปฏิวัติทางวัฒนธรรม เนื่องจากถือเป็นเรื่องต้องห้ามที่จะเป็นเจ้าของสิ่งใด ๆ จาก "สังคมเก่า" และเสียชีวิตลงในปี พ.ศ. 2539 ด้วยวัย 94 ปี
ภาพยนตร์ดราม่าปี พ.ศ. 2531 เรื่อง"ขันทีคนสุดท้าย" ("Last Eunuch in China") ได้อิงจากชีวิตของเขา หนังสือชีวประวัติของเขา "ขันทีคนสุดท้าย" ("The Last Eunuch of China") ได้รับการตีพิมพ์ในปี พ.ศ. 2541 และแปลเป็นภาษาอังกฤษในปี พ.ศ. 2551
เรื่องฝันปั่นป่วยของผมกับน้องสาวออกนอกบ้าน

เรื่องฝันปั่นป่วยของผมกับน้องสาวออกนอกบ้าน (; โรมาจิ: "Seishun Buta Yarō ha Odekake Sisuta no Yume wo Minai") เป็นภาพยตร์อนิเมะญี่ปุ่นแนวนาฏกรรม-วีรคติ-เหนือธรรมชาติในปี พ.ศ. 2566 สร้างจากไลต์โนเวลเล่มที่ 8 ในซีรีส์"เรื่องฝันปั่นป่วยของผม"ที่เขียนโดยฮาจิเมะ คาโมชิดะและวาดภาพประกอบโดยเคจิ มิโซงูจิ ภาพยนตร์ผลิตโดยสตูดิโอโคลเวอร์เวิกส์และถือเป็นภาคต่อของภาพยนตร์อนิเมะ"เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่"ในปี พ.ศ. 2562 ภาพยนตร์ออกฉายในประเทศญี่ปุ่นในวันที่ 23 มิถุนายน พ.ศ. 2566
ภาคต่อ.
ภาพยนตร์อนิเมะภาคต่อชื่อเรื่องว่า "เรื่องฝันปั่นป่วยของผมกับสาวน้อยสะพายกระเป๋า" มีกำหนดออกฉายในประเทศญี่ปุ่นในวันที่ 1 ธันวาคม พ.ศ. 2566
เรื่องฝันปั่นป่วยของผมกับสาวน้อยสะพายกระเป๋า

เรื่องฝันปั่นป่วยของผมกับสาวน้อยสะพายกระเป๋า (; โรมาจิ: "Seishun Buta Yarō wa Randoseru Gāru no Yume o Minai") เป็นภาพยตร์อนิเมะญี่ปุ่นแนวนาฏกรรม-วีรคติ-เหนือธรรมชาติที่กำลังจะออกฉาย สร้างจากไลต์โนเวลเล่มที่ 9 ในซีรีส์"เรื่องฝันปั่นป่วยของผม"ที่เขียนโดยฮาจิเมะ คาโมชิดะและวาดภาพประกอบโดยเคจิ มิโซงูจิ ภาพยนตร์ผลิตโดยสตูดิโอโคลเวอร์เวิกส์และถือเป็นภาคต่อของภาพยนตร์อนิเมะ"เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่"และ"เรื่องฝันปั่นป่วยของผมกับน้องสาวออกนอกบ้าน" ภาพยนตร์มีกำหนดออกฉายในประเทศญี่ปุ่นในวันที่ 1 ธันวาคม พ.ศ. 2566
นิวเยียร์เดย์

"นิวเยียร์เดย์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มชุดที่หก "เรพิวเทชัน" (2017) ประพันธ์และผลิตโดยสวิฟต์ และแจ็ก แอนโตนอฟฟ์ "นิวเยียร์เดย์" เป็นเพลงบัลลาดที่ขับเคลื่อนโดยริฟฟ์ เปียโนที่ประณีต และรวมเอากีตาร์และดนตรีซินท์เข้าไว้เป็นครั้งคราว การเรียบเรียงเสียงแบบอะคูสติกนั้นแตกต่างกับการผลิตในแนวอิเล็กทรอนิกส์ของหลาย ๆ เพลงในอัลบั้ม"เรพิวเทชัน" มีเนื้อหาโดยผู้บรรยายใช้เวลาช่วงเช้าหลังงานปาร์ตี้ส่งท้ายปีเก่ากับคนรักของเธอ และทั้งสองคนร่วมกันทำความสะอาดบ้านที่ใช้จัดร่วมกันและดูแลกันและกัน
บิกมะชีนเร็กเคิดส์เผยแพร่เพลง "นิวเยียร์เดย์" ในสถานีวิทยุคันทรีของสหรัฐเป็นซิงเกิลเมื่อวันที่ 27 พฤศจิกายน ค.ศ. 2017 ก่อนที่จะวางจำหน่าย สวิฟต์ได้แสดงเพลงนี้ในรายการ"เดอะทูไนต์โชว์สตาร์ริงจิมมี ฟอลลอน" เมื่อวันที่ 13 พฤศจิกายน นักวิจารณ์เพลงต่างยกย่องเพลงนี้ว่า มีการผลิตและบทประพันธ์บเพลงที่เป็นตัวแทนของผลงานทางศิลปะของสวิฟต์ บางคนแสดงความคิดเห็นว่าตำแหน่งเพลงสุดท้ายนี้ในอลบั้ม"เรพิวเทชัน" นั้นเหมาะสมกับอัลบั้มนี้ เพลงนี้ติดบนชาร์ตบิลบอร์ด ได้แก่ คันทรีแอร์เพลย์, ฮอตคันทรีซองส์ และแคนาดาคันทรี นอกจากนี้ยังติดชาร์ตในรายการเบลเยียมอัลตราท็อปอีกด้วย
เครดิตและบุคลากร.
เครดิตได้รับการดัดแปลงมาจากบันทึกย่อของอัลบั้ม"เรพิวเทชัน"
วัดภูสมณาราม

วัดภูสมณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน บริเวณวัดเป็นที่ตั้งสะพานซูตองเป้ หรือสะพานแห่งความสำเร็จ เป็นสะพานไม้ไผ่ กว้าง 2 เมตร ยาวประมาณ 600 เมตร คำว่า "ซูตองเป้" เป็นภาษาไทใหญ่ หมายถึง "อธิษฐานสำเร็จ" ปัจจุบันมีพระปลัดจิตตภัทร อัคคปัญโญ เป็นเจ้าอาวาส
วัดภูสมณารามตั้งวัดเมื่อวันที่ 26 ตุลาคม พ.ศ. 2563 ภายในวัดเป็นที่ประดิษฐาน "หลวงพ่อเจ้าพาราซูตองเป้" พระพุทธรูปหล่อด้วยทองเหลือง น้ำหนัก 1,230 กิโลกรัม ทรงเครื่องจักรพรรดิไทใหญ่ประยุกต์ วัดมีการจัดงานการทำบุญตักบาตรดอกไม้เนื่องในวันเข้าพรรษา
และวัดแห่งนี้มีอีกสาขา2 ตั้งอยู่ในเขตบ้านปางหมู (หย่อมบ้านห้วยป๊อกจ่าน)
วัดจักรวรรดิ์ (จังหวัดพระนครศรีอยุธยา)

วัดจักรวรรดิ์ เป็นโบราณสถานร้างตั้งอยู่นอกเกาะเมืองอยุธยา ด้านทิศตะวันออกในพื้นที่ฝั่งอยุธยา อยู่ข้างวัดกุฎีดาว ในตำบลหันตรา อำเภอพระนครศรีอยุธยา จังหวัดพระนครศรีอยุธยา
วัดจักรวรรดิ์ หรือ ชาวบ้านเรียกว่า วัดเจ้ามอญ จากผลการขุดแต่งพบว่าวัดจักรวรรดิ์เป็นวัดที่เริ่มสร้างมาแต่สมัยอยุธยาตอนต้น แต่เดิมเป็นวัดขนาดเล็กที่มีคูน้ำล้อมรอบวัด 3 ด้าน มีสะพานแดงใช้ข้ามคูน้ำ โดยมีสถาปัตยกรรมที่สำคัญ คือ เจดีย์ฐาน 8 เหลี่ยมแบบที่นิยมสร้างสมัยอยุธยาตอนต้นเป็นประธานของวัด สันนิษฐานว่าเมื่อครั้งที่สมเด็จพระเจ้าอยู่หัวบรมโกศ ขณะยังทรงดำรงพระยศเป็นพระพระมหาอุปราชในรัชกาลสมเด็จพระที่นั่งท้ายสระ และได้ทำการบูรณะวัดกุฎีดาวนั้น คงจะมีการบูรณะวัดจักรวรรดิ์ซึ่งอยู่ใกล้เคียงกันควบคู่ไปด้วย โดยการขยายขอบเขตของวัดให้กว้างขวางขึ้น พอกทับเจดีย์ประธาน และขยายขนาดของอุโบสถ ซึ่งอยู่ทางด้านทิศตะวันออกของเจดีย์ประธานให้มีขนาดใหญ่ขึ้น 
วัดจักรวรรดิ์วางตัวยาวตามแนวแกนทิศตะวันออก-ตะวันตก มีเจดีย์ทรงระฆังเป็นประธานของวัด มีคูน้ำล้อมรอบวัด 3 ด้าน มีสะพานแดงใช้ข้ามคูน้ำ บรรดาสิ่งก่อสร้างต่าง ๆ ภายในวัดมีร่องรอยการบูรณปฏิสังขรณ์หลายครั้ง วัดแห่งนี้ไม่ปรากฏหลักฐานการสร้างที่แน่นอน จากการศึกษาทางโบราณคดีสรุปว่าเริ่มก่อสร้างในสมัยอยุธยาตอนต้น และมีการใช้งานเรื่อยมาจนถึงสมัยอยุธยาตอนปลาย
อินาสึมะอีเลฟเวนซีรีส์

อินาสึมะอีเลฟเวนซีรีส์ (; โรมาจิ: "Inazuma Irebun Shirīzu"; : Inazuma Eleven Series) เป็นชื่อของเกมชุดวิดีโอเกมประเภทเกมแนวอาร์พีจีผสมแนวกีฬาฟุตบอล ผลิตโดยบริษัท เลเวลไฟฟ์ และเป็นผลงานสื่อผสมที่ถูกทำในรูปแบบหลายแบบ
วางจำหน่ายเมื่อวันที่ 22 สิงหาคม ค.ศ. 2008 ถูกผลิตสำหรับเครื่องนินเท็นโด DS
* อินาสึมะอีเลฟเวน for นินเท็นโด 3DS (イナズマイレブン for ニンテンドー3DS)
ถูกผลิตสำหรับเครื่อง นินเท็นโด 3DS
* อินาสึมะอีเลฟเวน RE (イナズマイレブン RE)
ถูกผลิตรูปแบบมัลติแพล็ตฟอร์มทั้ง นินเท็นโดสวิตช์, เพลย์สเตชัน 4, เพลย์สเตชัน 5, PC (ผ่านโปรแกรม สตีม) มีกำหนดการณ์วางจำหน่ายภายในปี ค.ศ. 2026
วางจำหน่ายเมื่อวันที่ 9 ตุลาคม ค.ศ. 2009 ถูกผลิตสำหรับเครื่องนินเทนโด ดีเอส
วางจำหน่ายเมื่อวันที่ 1 กรกฎาคม ค.ศ. 2010 เฉพาะเวอร์ชัน สปาร์ค และ บอมเบอร์ ส่วนเวอร์ชัน ดิ โอเกอร์ วางจำหน่ายเมื่อวันที่ 16 ธันวาคม ปีเดียวกัน
วางจำหน่ายเมื่อวันที่ 27 ธันวาคม ค.ศ. 2012 ถูกผลิตสำหรับเครื่อง นินเท็นโด 3DS เป็นการนำเกม อินาสึมะอีเลฟเวน 3 ภาคแรก มาทำรีมาสเตอร์ใหม่
วางจำหน่ายเมื่อวันที่ 15 ธันวาคม ค.ศ. 2011 ถูกผลิตสำหรับเครื่องนินเท็นโด 3DS
วางจำหน่ายเมื่อวันที่ 13 ธันวาคม ค.ศ. 2012 ถูกผลิตสำหรับเครื่อง นินเท็นโด 3DS
วางจำหน่ายเมื่อวันที่ 5 ธันวาคม ค.ศ. 2013 ถูกผลิตสำหรับเครื่อง นินเท็นโด 3DS
ถูกผลิตรูปแบบมัลติแพล็ตฟอร์มทั้ง นินเท็นโด สวิตช์ 2, นินเท็นโด สวิตช์, เพลย์สเตชัน 4, เพลย์สเตชัน 5, PC (ผ่านโปรแกรม สตีม) และ เอกซ์บอกซ์ Series X/S มีกำหนดการณ์วางจำหน่ายภายในวันที่ 16 พฤศจิกายน ค.ศ. 2025
*ชื่อเก่าคือ "อินาสึมะอีเลฟเวน เอย์ยูทาจิ โนะ เกรทโรด" ที่ถูกเปลี่ยนชื่อมาจาก "อินาสึมะอีเลฟเวน อาเรส โนะ เท็นบิง" โดยชื่อเปลี่ยนเป็นชื่อปัจจุบันเมื่อเดือนกรกฎาคม ค.ศ. 2022
ภาสกร บุญญลักษม์

ภาสกร บุญญลักษม์ (เกิด 11 ตุลาคม พ.ศ. 2510) เป็นข้าราชการพลเรือนชาวไทย ปัจจุบันดำรงตำแหน่งผู้ว่าราชการจังหวัดระยอง เคยดำรงตำแหน่งสำคัญ ๆ เช่น อธิบดีกรมป้องกันและบรรเทาสาธารณภัย ผู้ว่าราชการจังหวัดปทุมธานี ผู้ว่าราชการจังหวัดกระบี่ ผู้ว่าราชการจังหวัดเชียงราย และผู้ตรวจราชการกระทรวงมหาดไทย
ประวัติ.
ภาสกร บุญญลักษม์ เป็นชาวกรุงเทพมหานคร เกิดเมื่อวันที่ 11 ตุลาคม พ.ศ. 2510 จบการศึกษาจากระดับปริญญาตรีจากคณะนิติศาสตร์ มหาวิทยาลัยธรรมศาสตร์
รับราชการ.
ภาสกรเริ่มต้นรับราชการในตำแหน่งนายอำเภอแก่งคอย จังหวัดสระบุรี จากนั้นมาเป็นนายอำเภอปากพลี จังหวัดนครนายก ตามด้วยรักษาราชการแทนนายอำเภอเมืองนนทบุรี ก่อนจะได้รับแต่งตั้งเป็นนายอำเภอเมืองนนทบุรี ในปี 2554 ตามด้วยตำแหน่งนายอำเภอเมืองพิษณุโลกและได้รับรางวัล ครุฑทองคำ จากพลเอก ประยุทธ์ จันทร์โอชา นายกรัฐมนตรีในขณะนั้นเมื่อปี 2558 จากผลงานการจับกุมพ่อค้ายาเสพติดได้อย่างต่อเนื่องจนขยายผลเข้าไปถึงในเรือนจำ ต่อมาในปีเดียวกัน ก็ได้รับแต่งตั้งให้เป็นปลัดจังหวัดกำแพงเพชร
จากนั้นในปี 2560 ได้รับแต่งตั้งเป็นรองผู้ว่าราชการจังหวัดเชียงราย ในยุคที่นายณรงค์ศักดิ์ โอสถธนากร เป็นผู้ว่าราชการจังหวัด และได้ร่วมในปฏิบัติการค้นหาและกู้ภัยถ้ำหลวง กระทั่งวันที่ 1 ตุลาคม 2563 จึงได้รับโปรดเกล้าฯ ให้พ้นจากตำแหน่งรองผู้ว่าราชการจังหวัดเชียงรายและให้ดำรงตำแหน่งผู้ตรวจราชการกระทรวงมหาดไทย ต่อมาในวันที่ 1 ตุลาคม 2564 ได้รับโปรดเกล้าฯ แต่งตั้งให้ดำรงตำแหน่งผู้ว่าราชการจังหวัดเชียงราย แทนประจญ ปรัชญ์สกุล ที่ขยับไปดำรงตำแหน่งผู้ว่าราชการจังหวัดเชียงใหม่ 
แต่ดำรงตำแหน่งได้เพียงปีเดียว ก็ได้รับโปรดเกล้าฯ ให้ย้ายไปดำรงตำแหน่งผู้ว่าราชการจังหวัดกระบี่ สลับกับพุฒิพงศ์ ศิริมาตย์ และจากการโยกย้ายในครั้งนี้ส่งผลให้อาจารย์เฉลิมชัย โฆษิตพิพัฒน์ จิตรกรชื่อดังและศิลปินแห่งชาติถึงกับหลั่งน้ำตาโดยให้เหตุผลว่าภาสกรเป็นคนมุ่งมั่นในการทำงาน ในวันที่ 18 กันยายน 2566 ในการประชุมคณะรัฐมนตรีที่ประชุมมีมติให้ภาสกร มาดำรงตำแหน่งผู้ว่าราชการจังหวัดปทุมธานีสืบต่อจากณรงค์ศักดิ์ โอสถธนากร หรือผู้ว่าหมูป่าที่เสียชีวิตไป
รายชื่อประเทศเรียงตามผลิตภัณฑ์มวลรวมในประเทศ (อำนาจซื้อ)

บทความนี้เป็นการจัดอันดับประเทศตามผลิตภัณฑ์มวลรวมในประเทศ (อำนาจซื้อ) (gross domestic product หรือ GDP (PPP)) ซึ่งเป็นมูลค่าตลาดของสินค้า หรือบริการขั้นสุดท้ายที่ผลิตภายในประเทศในแต่ละปี โดยค่า GDP ที่ได้นำเสนอนี้ได้ประเมินโดยใช้สกุลเงินดอลลาร์สหรัฐ ณ อัตราแลกเปลี่ยนตามตลาด หรือที่รัฐบาลได้ประกาศไว้
GDP (PPP) หมายถึงผลิตภัณฑ์มวลรวมภายในประเทศโดยพิจารณาจากความเท่าเทียมกันของกำลังซื้อ บทความนี้ประกอบด้วยรายชื่อประเทศตามการคาดการณ์ GDP (PPP) โดยประมาณ ประเทศต่างๆ จัดเรียงตามการคาดการณ์ GDP (PPP) จากสถาบันการเงินและสถิติที่คำนวณโดยใช้ตลาดหรืออัตราแลกเปลี่ยนของทางการ ข้อมูลที่ให้ไว้ในหน้านี้อิงตามดอลลาร์สากล ซึ่งเป็นหน่วยมาตรฐานที่นักเศรษฐศาสตร์ใช้ บางภูมิภาคที่ไม่ได้รับการพิจารณาอย่างกว้างขวางว่าเป็นประเทศต่างๆ เช่น ฮ่องกง จะแสดงในรายการด้วย หากเป็นพื้นที่ที่มีเขตอำนาจศาลหรือหน่วยงานทางเศรษฐกิจที่แตกต่างกัน
ตาราง.
รายชื่อประเทศเรียงตาม GDP (PPP) โดยประมาณการ
<templatestyles src="Template:Static row numbers/styles.css" />
นพดล พลเสน

นพดล พลเสน (เกิด 13 กุมภาพันธ์ พ.ศ. 2505) อดีตสมาชิกสภาผู้แทนราษฎรจังหวัดอุทัยธานี 3 สมัย และอดีตเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (พลตำรวจเอก พัชรวาท วงษ์สุวรรณ)
ประวัติ.
นพดล เกิดเมื่อวันที่ 13 กุมภาพันธ์ พ.ศ. 2505 จบการศึกษาประกาศนียบัตรวิชาชีพเทคนิค (ปวท.) จากโรงเรียนธนกิจพณิชยการ ปริญญาตรีสาขาวิชาการจัดการ จากคณะบริหารธุรกิจ มหาวิทยาลัยศรีปทุม ปริญญาโทสาขาบริหารรัฐกิจ จากคณะรัฐศาสตร์ มหาวิทยาลัยธรรมศาสตร์
นพดล เคยถูกประแสง มงคลศิริ ร้องให้เพิกถอนประกาศนียบัตรวิชาชีพเทคนิคของโรงเรียนธนกิจพณิชยการ เมื่อปี 2548
การทำงาน.
นพดล เริ่มทำงานการเมืองกับพรรคชาติไทย และได้รับเลือกตั้งเป็นสมาชิกสภาผู้แทนราษฎรจังหวัดอุทัยธานีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 และได้รับตำแหน่งเป็นประธานคณะกรรมาธิการการทรัพยากรธรรมชาติและสิ่งแวดล้อม สภาผู้แทนราษฎร
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครและได้รับเลือกตั้งเป็น ส.ส.สมัยที่ 3 ต่อมาศาลรัฐธรรมนูญมีมติเป็นเอกฉันท์ 8 ต่อ 1 สั่งยุบพรรคชาติไทย ในความผิดตามมาตรา 237 วรรค 2 และมาตรา 68 ตามกฎหมายรัฐธรรมนูญ และตัดสิทธิ์กรรมการบริหารพรรค นายนพดลในฐานะรองเลขาธิการพรรคชาติไทย จึงถูกตัดสิทธิ์ทางการเมือง 5 ปี
ปี 2562 เขากลับมามีบทบาททางการเมืองอีกครั้ง เมื่อได้รับแต่งตั้งเป็นกรรมการผู้ช่วยรัฐมนตรีประจำกระทรวงทรัพยากรธรรมชาติและสิ่งแวดล้อม (วราวุธ ศิลปอาชา) สังกัดพรรคชาติไทยพัฒนา และต่อมาเป็นกรรมการผู้ช่วยรัฐมนตรีประจำพลเอก ประวิตร วงษ์สุวรรณ และในปี 2566 เป็นเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (พล.ต.อ.พัชรวาท วงษ์สุวรรณ) ในสังกัดพรรคพลังประชารัฐ และเขายังเป็นกรรมการยุทธศาสตร์พรรคพลังประชารัฐอีกด้วย
'47 (ตราสินค้า)

'47 เป็นแบรนด์เสื้อผ้าของอเมริกาที่ก่อตั้งขึ้นในปี 2490 โดยสองพี่น้องผู้อพยพชาวอิตาลี Henry และ Arthur D'Angelo '47 มี ใบอนุญาต ในการสร้างหมวกเครื่องแต่งกายและเครื่องประดับสำหรับ เมเจอร์ลีกเบสบอล, สมาคมบาสเกตบอลแห่งชาติ, ลีกฮอกกี้แห่งชาติ, ฟุตบอลลีกแห่งชาติ, บิ๊กแบชลีก, ไมเนอร์ลีกเบสบอล, เมเจอร์ลีกลาครอส, รักบี้ลีกแห่งชาติ และมากกว่า 900 สถาบันวิทยาลัยในสหรัฐอเมริกา 
ในปี 2014 '47 กลายเป็นพาร์ทเนอร์ที่ได้รับใบอนุญาตอย่างเป็นทางการสำหรับสี่ทีมใน Cape Cod Baseball League ในปี 2015 '47 ขยายผลงานของพวกเขาด้วยข้อตกลงการเป็นหุ้นส่วน กับ USSF และ Major League Soccer ในปีเดียวกันพวกเขาได้รับสิทธิ์ในการผลิตหมวกสำหรับการเฉลิมฉลองฤดูหลังฤดูกาลของ MLB จนถึงปี 2019 และได้รับใบอนุญาตในการสร้างสินค้าสำหรับ Major Baseball League International (MLBI) ในปี 2013 พวกเขารายงานรายได้ประมาณ 230 ล้านเหรียญ 
การรีแบรนด์.
ในปี 2010 Twins Enterprise เปลี่ยนชื่อเป็น '47 Brand ในปี 2015 พวกเขาทิ้ง "แบรนด์" ใน "'47 Brand"
ผู้ก่อตั้ง.
Arthur และ "Henry D'Angelo" พี่น้องฝาแฝดที่เหมือนกันเกิดที่ Orsogna ประเทศอิตาลีในปีพ. ศ. 2469 พวกเขามาที่สหรัฐอเมริกาในปี 2481 ตอนอายุสิบสองปีและในไม่ช้าก็เริ่มขายสินค้าต่าง ๆ รวมถึงชายธงบอสตันเรดซอกซ์บนถนนใกล้ เฟนเวย์พาร์ค ที่ บอสตันเรดซอกซ์ เล่น ในปี 1977 โรเบิร์ตลูกชายคนโตของอาเธอร์เข้าร่วมธุรกิจ ในอีกเก้าปีต่อมาลูกชายอีกสามคนของอาเธอร์ (มาร์คเดวิดสตีเวน) ก็เข้าร่วมด้วยเช่นกัน Henry D'Angelo เสียชีวิตจากโรคมะเร็งในปี 1987 
เมื่อวันที่ 21 กันยายน 2013 Red Sox และ นายกเทศมนตรี Thomas Menino ให้เกียรติแก่ Arthur D'Angelo โดยตั้งชื่อถนนใกล้ Fenway Park ตามหลังเขาว่า "Arthur's Way" และให้เขาลง สนามครั้งแรก Arthur D'Angelo ยังคงเป็นประธานาธิบดีของปี 47 โดยมีบุตรชายสี่คนของเขาในตำแหน่งผู้นำ ได้แก่ Steven D'Angelo, Robert D'Angelo, David D'Angelo และ Mark D'Angelo 
สถานที่.
ในปีพ. ศ. 2508 พี่น้อง D'Angelo ได้ซื้อพื้นที่ 2,000 ตารางฟุต พื้นที่ค้าปลีกบน Yawkey Way เพื่อขายของที่ระลึก Red Sox ปัจจุบันพวกเขาเป็นเจ้าของและดำเนินการร้านค้าอย่างเป็นทางการที่ 19 Jersey Street ตรงข้าม Fenway Park: The Red Sox Team Store ในวันแข่งขันร้านค้าจะดำเนินการภายในสนามกีฬาและเปิดให้บริการแก่ลูกค้าที่ซื้อตั๋วล่วงหน้าสองชั่วโมงก่อนเวลาแข่งขันตลอดทั้งเกมและสามสิบนาทีหลังจากสนามสุดท้าย ร้านเปิดเวลา 9.00 น. ทุกวัน สำนักงานใหญ่ของ บริษัท ตั้งอยู่ที่ Westwood, MA นอกจากนี้ยังมีพื้นที่ 200,000 ตารางฟุต คลังสินค้าใน Brockton, MA .
องค์กรต่างๆ.
ในปี 2015 '47 ได้สร้างหมวกกันน็อกเครื่องประดับและเครื่องแต่งกายสำหรับ Black Fives Foundation ซึ่งเป็นองค์กร 501 (c) 3 ที่รักษาประวัติศาสตร์ของการรวมกลุ่มก่อนเชื้อชาติบาสเก็ตบอล กิจการนี้ถือเป็นข้อตกลงการค้าปลีกที่ได้รับใบอนุญาตด้านกีฬาครั้งแรกกับองค์กรที่ไม่แสวงหาผลกำไร
เตียดลิเกียด

เตียดลิเกียด มีชื่อในภาษาจีนกลางว่า เช่อหลี่จี๋  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" เป็นประมุขของรัฐเสเกี๋ยง หรือชนเผ่าเกี๋ยงตะวันตก
เตียดลิเกียดเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
เตียดลิเกียดปรากฏเป็นตัวละครในนวนิยาย"สามก๊ก"ตอนที่ 94 เตียดลิเกียดเป็นประมุขของรัฐเสเกี๋ยง (西羌 "ซีเชียง") หรือชนเผ่าเกี๋ยงตะวันตก เตียดลิเกียดมีผู้ใต้บังคับบัญชาคืออัครมหาเสนาบดีแงตั๋น (雅丹 "หย่าตาน") และขุนพลออดกิด (越吉 "เยฺว่จี๋") มีบทบาทในนวนิยายในช่วงการบุกขึ้นเหนือของจูกัดเหลียง
เนื่องจากจูกัดเหลียงอัครมหาเสนาบดีแห่งรัฐจ๊กก๊กได้ส่งนำทัพเข้าโจมตีัรัฐวุยก๊กและกองทัพวุยก๊กตกเป็นฝ่ายเสียเปรียบ แม่ทัพโจจิ๋นจึงส่งจดหมายถึงชนเผ่าเกี๋ยงเพื่อขอความช่วยเหลือ เตียดลิเกียดเชื่อตามคำแนะนำของอัครมหาเสนาบดีแงตั๋น สั่งให้แงตั๋นและออดกิดนำทหารชนเผ่าเกี๋ยง 150,000 นายที่เรียกว่า "ทหารรถเหล็ก" (鐵車兵 "เถี่ยเชอปิง") ไปยังด่านเสเป๋งหรือเซเปงก๋วน (西平關 "ซีผิงกวาน")
จูกัดเหลียงสั่งม้าต้าย กวนหิน และเตียวเปาให้นำกองกำลังไปต้านชนเผ่าเกี๋ยง ในช่วงแรกของการรบทหารจ๊กก๊กถูกตีแตกพ่าย แต่ต่อมาด้วยการปรากฏตัวของวิญญาณกวนอูและกลอุบายของจูกัดเหลียง ทหารรถเหล็กจึงถูกซุ่มโตมตีและแตกอลหม่าน ออดกิดถูกกวนหินฟันตกม้าตาย และแงตั๋นถูกจับเป็น ทหารชนเผ่าเกี๋ยงที่เหลือแตกหนีไปทุกทิศทาง
จูกัดเหลียงต้องการชนะใจชนเผ่าเกี๋ยง จึงให้ปล่อยทหารชาวเกี๋ยงที่จับมาได้หลายหมื่นคนกลับไป คืนม้า รถศึก และยุทโธปกรณ์ที่ยึดมาได้ทั้งหมดกลับไป แงตั๋นและคนอื่น ๆ ซาบซึ้งในคุณธรรมของจูกัดเหลียง ขอบคุณจูกัดเหลียงแล้วจากไป 
ตั้งแต่นั้นมาก็ไม่มีการกล่าวถึงเตียดลิเกียดและคนอื่น ๆ ในนิยาย"สามก๊ก"อีก
โรงแรมแอมบาสซาเดอร์ ซิตี้ จอมเทียน

โรงแรมแอมบาสเดอร์ ซิตี้ จอมเทียน เป็นโรงแรมขนาดใหญ่และศูนย์การประชุมบริเวณหาดจอมเทียน ในพื้นที่ตำบลนาจอมเทียน อำเภอสัตหีบ จังหวัดชลบุรี ตั้งอยู่ห่างจากเมืองพัทยาทางทิศใต้ประมาณ 8 กิโลเมตร มีพื้นที่ทั้งหมด 160,000 ตารางเมตร โดยมีห้องพัก 4,210 ห้อง เป็นโรงแรมที่มีจำนวนห้องพักมากที่สุดในประเทศไทยและใหญ่เป็นอันดับ 11 ของโลก
โรงแรมประกอบด้วยอาคาร 5 หลัง ได้แก่ แอมบาสเดอร์วิง, การ์เดนวิง, อินน์วิง, โอเชียนวิง และมารีนาแอมบาสเดอร์ทาวเวอร์ แต่ละหลังมีจำนวนห้องพัก 186 ถึง 1,660 ห้อง รวมถึงภัตตาคาร, คาเฟ่, ห้องคาราโอเกะ, ศูนย์ประชุมที่รองรับผู้เข้าร่วมได้สูงสุด 5,000 คน, ศูนย์กีฬา, ศูนย์สุขภาพ และสระว่ายน้ำขนาดใหญ่ที่สุดในเอเชีย
โรงแรมแอมบาสซาเดอร์ ซิตี้ จอมเทียน เคยเป็นสถานที่รับรองผู้เข้าร่วมงานชุมนุมลูกเสือโลก ครั้งที่ 20 ซึ่งประกอบด้วยเยาวชนอายุระหว่าง 14 ถึง 18 ปี จำนวน 2,500 คน และเจ้าหน้าที่สนับสนุน นอกจากนี้ยังเป็นสถานที่อบรมสัมมนาของหน่วยงานราชการต่าง ๆ
โรงพยาบาลมหาชัย

บริษัท โรงพยาบาลมหาชัย จำกัด (มหาชน) (ย่อ M-CHAI) เป็นบริษัทที่ดำเนินธุรกิจโรงพยาบาลในเครือ ประกอบด้วย โรงพยาบาลมหาชัย โรงพยาบาลมหาชัย 2 โรงพยาบาลมหาชัย 3 โรงพยาบาลมหาชัยแม่กลอง โรงพยาบาลมหาชัยเพชรรัชต์ โรงพยาบาลมหาชัยพร้อมแพทย์ และ โรงพยาบาลเมดพาร์ค (ถือหุ้นร้อยละ 42.50) กับธุรกิจที่เกี่ยวข้องในนามบริษัทย่อยจำนวน 2 แห่ง ได้แก่ บริษัทแพทย์ไทย 88 จำกัด ดำเนินธุรกิจสนับสนุนการแพทย์ในการจำหน่ายยาวัสดุทางการแพทย์และเวชภัณฑ์ รวมถึงเครื่องมือแพทย์ และบริษัท เว็ลตี้เฮลท์แคร์ จำกัด 
บริษัทจดทะเบียนตั้งเป็นบริษัทเมื่อ พ.ศ. 2530 ด้วยทุนจดทะเบียน 8.0 ล้านบาท โดยพงษ์พัฒน์ ปธานวนิช, วิญญู เอี่ยมชีรางกูร และสิทธา พิทักษ์อรรณพ และเริ่มเปิดให้บริการการรักษาพยาบาลตั้งแต่ พ.ศ. 2532 คือ โรงพยาบาลมหาชัย จดทะเบียนเป็นบริษัทมหาชน ตั้งแต่วันที่ 24 เมษายน พ.ศ. 2538
บริษัทย่อยและบริษัทร่วม.
บริษัทย่อย.
 โรงพยาบาลมหาชัยแห่งแรก ริมถนนพระรามที่ 2
ชญานิน เต่าวิเศษ

ชญานิน รติรุ่งโรจน์ (ชื่อเดิม ชญานิน เต่าวิเศษ)(เกิด 19 กันยายน 2547) เป็นนักแสดงชายชาวไทย มีชื่อเสียงจากการรับบท พระสังข์ (วัยเด็ก) ในละครพื้นบ้านเรื่องสังข์ทอง
ประวัติ.
ชญานิน เต่าวิเศษ มีชื่อและนามสกุลจริงว่า ชญานิน รติรุ่งโรจน์ ชื่อเล่น จีโน่ เกิดเมื่อวันจันทร์ที่ 19 กันยายน 2547 มีศักดิ์เป็นหลานชายของพระเอกนางเอกลิเกชื่อดังคือ ไชยา มิตรชัย และแอน มิตรชัย จบการศึกษาระดับชั้นมัธยมศึกษาตอนปลายจากโรงเรียนเทพศิรินทร์ เคยศึกษาระดับปริญญาตรีอยู่ที่คณะวิทยาศาสตร์ มหาวิทยาลัยเกษตรศาสตร์ สาขาวิทยาการคอมพิวเตอร์
ก้าวเข้าสู่วงการ.
ชญานินก้าวเข้าสู่วงการจากการแสดงละครพื้นบ้านเรื่องสังข์ทอง เมื่อปี 2550 ขณะมีอายุเพียง 2 ขวบเศษโดยรับบทเป็น พระสังข์ ในวัยเด็ก โดยในตอนนั้นพ่อของเขาจะท่องบทให้ฟัง และให้เขาพูดตาม หลังจากนั้นก็มีผลงานทั้งละครพื้นบ้านละครร่วมสมัย และละครพีเรียดตามออกมาอีกมากมายหลายเรื่อง
ประเทศแซมเบียในโอลิมปิกฤดูร้อน 2024

ประเทศแซมเบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 15 ของประเทศในโอลิมปิกฤดูร้อน แม้ว่าจะถือเป็นการเปิดตัวอย่างเป็นทางการครั้งแรกในโอลิมปิกฤดูร้อน 1964 ภายใต้ชื่อ "โรดีเซียเหนือ" ก็ตาม
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
มวยสากล.
ผลการแข่งขันดังนี้
ประเทศซานมารีโนในโอลิมปิกฤดูร้อน 2024

ประเทศซานมารีโน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ถือเป็นการปรากฏตัวครั้งที่ 16 ของประเทศที่โอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
สาธารณรัฐประชาธิปไตยคองโกในโอลิมปิกฤดูร้อน 2024

สาธารณรัฐประชาธิปไตยคองโก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการปรากฏตัวครั้งที่ 12 ติดต่อกันของประเทศในโอลิมปิกฤดูร้อนนับตั้งแต่การเปิดตัวอย่างเป็นทางการของประเทศในโอลิมปิกฤดูร้อน 1968 ภายใต้ชื่อ คองโก-กินชาซา และก่อนหน้านี้เคยแข่งขันมาแล้วสี่ครั้งภายใต้ชื่อ "ซาอีร์" 16 ปีหลังจากเปิดตัวอย่างเป็นทางการของประเทศ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
มวยสากล.
ผลการแข่งขันดังนี้
ประเทศโมซัมบิกในโอลิมปิกฤดูร้อน 2024

ประเทศโมซัมบิก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นี่จะเป็นการปรากฏตัวในโอลิมปิกฤดูร้อนครั้งที่ 11 ติดต่อกันของประเทศนับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1980
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
มวยสากล.
ผลการแข่งขันดังนี้
โรงแรมแบงค็อก แมริออท มาร์คีส์ ควีนส์ปาร์ค

โรงแรมแบงค็อก แมริออท มาร์คีส์ ควีนส์ปาร์ค เดิมชื่อ โรงแรมอิมพีเรียล ควีนส์ปาร์ค กรุงเทพฯ เป็นโรงแรมที่มีจำนวนห้องพักมากที่สุดในกรุงเทพมหานคร ตั้งอยู่ในย่านสุขุมวิท ใกล้กับสถานีพร้อมพงษ์
ประวัติ.
โรงแรมนิวอิมพีเรียล ก่อตั้งโดยอากร ฮุนตระกูล ในปี พ.ศ. 2515 เป็นโรงแรมระดับสากลแห่งแรก ๆ ในกรุงเทพฯ มีห้องพัก 170 ห้อง ให้บริการแขกด้วยการต้อนรับแบบไทย หกปีต่อมา โรงแรมอิมพีเรียล อิมพาลา ซึ่งมีห้องพักจำนวน 197 ห้อง ได้เปิดให้บริการในซอยสุขุมวิท 24
ในระยะเวลากว่า 30 ปี จำนวนพนักงานเพิ่มขึ้นจาก 100 คนเป็นเกือบ 2,827 คน สิ่งนี้ทำให้โรงแรมนิวอิมพีเรียลสามารถขยายกิจการได้อย่างกว้างขวาง รวมถึงการต่อเติมและก่อสร้างอาคารใหม่ โดยมีเครือข่ายโรงแรม 11 แห่งในกรุงเทพฯ ตอนกลางและจังหวัดสำคัญ
อาคารโรงแรมอิมพีเรียล ควีนส์ปาร์ค กรุงเทพฯ สร้างเสร็จเมื่อปี พ.ศ. 2534 เพื่อรองรับการประชุมประจำปีสภาผู้ว่าการธนาคารโลกและกองทุนการเงินระหว่างประเทศ ซึ่งจัดขึ้นที่ราชอาณาจักรไทยในปีเดียวกัน โดยถือเป็นโรงแรมเพื่อการจัดประชุมและสัมมนาขนาดใหญ่แห่งแรก ๆ ในกรุงเทพมหานคร สองปีต่อมาโรงแรมเข้าเป็นส่วนหนึ่งของ กลุ่มโรงแรมและรีสอร์ทอิมพีเรียล และในปี พ.ศ. 2537 อากรได้ขายกิจการโรงแรมในเครืออิมพีเรียลทั้งหมดให้กลุ่มทีซีซี
ในปี พ.ศ. 2557 โรงแรมอิมพีเรียล ควีนส์ปาร์ค ได้ปิดกิจการเพื่อปรับปรุงเป็นรูปแบบปัจจุบัน ทั้งนี้ มีการเลิกจ้างพนักงานเดิมกว่า 800 คน นับเป็นหนึ่งในข่าวใหญ่ของอุตสาหกรรมโรงแรมไทยในขณะนั้น ต่อมาในปี พ.ศ. 2559 ได้มีการเปิดโรงแรมแบงค็อก แมริออท มาร์คีส์ ควีนส์ปาร์ค ซึ่งใช้ใช้งบประมาณในการปรับปรุง 3 พันล้านบาท โดยถือเป็นโรงแรมแมริออท มาร์คีส์ แห่งแรกในเอเชียแปซิฟิก
องค์ประกอบ.
โรงแรมแบงค็อก แมริออท มาร์คีส์ ควีนส์ปาร์ค ออกแบบโดยได้แรงบันดาลใจจากพระราชดำรัสและฉลองพระองค์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีห้องพักทั้งหมด 1,251 ห้อง เป็นโรงแรมที่มีจำนวนห้องพักมากที่สุดในกรุงเทพมหานคร อีกทั้งยังมีร้านอาหาร สิ่งอำนวยความสะดวก และศูนย์ประชุม โดยห้องประชุมใหญ่ที่สุดรองรับผู้เข้าร่วมได้ 1,500 คน โรงแรมตั้งอยู่ในซอยสุขุมวิท 22 ใกล้เอ็มโพเรียม, เอ็มสเฟียร์ และอุทยานเบญจสิริ
ไอเบตยูติงอะเบาว์มี

"ไอเบตยูติงอะเบาว์มี"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยคริส สเตเปิลตัน สวิฟต์ประพันธ์เพลงนี้ร่วมกับลอรี แมคเคนนาในเดือนมิถุนายน ค.ศ. 2011 และผลิตร่วมกับแอรอน เดสเนอร์ ในอัลบั้มบันทึกใหม่ชุดที่สอง "เรด (เทย์เลอร์เวอร์ชัน)" เผยแพร่ผ่านวิทยุคันทรีในสหรัฐโดยรีพับลิกเรเคิดส์ และเอ็มซีเอแนชวิลล์ เมื่อวันที่ 15 พฤศจิกายน ค.ศ. 2021 และเป็นซิงเกิลจากอัลบั้ม
"ไอเบตยูติงอะเบาว์มี" เป็นเพลงบัลลาดแนวคันทรีและโฟล์กป็อปที่นำโดยฮาร์โมนิกา มีเนื้อเพลงพูดเหน็บแนมแบบขำ ๆ (tongue-in-cheek) ที่บรรยายถึงไลฟ์สไตล์ "มีรสนิยมสูง" (high tone) ของอดีตคู่รัก นักวิจารณ์ยกย่องเพลงในด้านการผลิต บทประพันธ์เพลงของสวิฟต์และสโนเบิล เพลงสามารถขึ้นสูงสุดที่อันดับ 22 ใน"บิลบอร์ด"โกลบอล 200 และเข้าสู่ชาร์ตในออสเตรเลีย แคนาดา และสหรัฐ
มิวสิกวิดีโอประกอบของเพลงเปิดตัวบนยูทูบ เมื่อวันที่ 15 พฤศจิกายนด้วย นำแสดงโดยสวิฟต์และไมลส์ เทลเลอร์ วิดีโอนี้เขียนบทโดยสวิฟต์และนักแสดงหญิงชาวอเมริกัน เบลก ไลฟ์ลี กำกับโดยไลฟ์ลี ซึ่งเป็นการกำกับครั้งแรกของเธอ และร่วมอำนวยการสร้างโดยออสติน สวิฟต์ มิวสิกวิดีโอได้รับการเสนอชื่อเข้าชิงวิดีโอแห่งปีในเวลาต่อมาในงานอะคาเดมีออฟคันทรีมิวสิกอะวอดส์ ครั้งที่ 57 และรางวัลสมาคมดนตรีคันทรีประจำปี ครั้งที่ 56 ซึ่งถือเป็นการเสนอชื่อเข้าชิงรางวัลอุตสาหกรรมเพลงครั้งแรกของไลฟ์ลี เพลงนี้ได้รับการเสนอชื่อเข้าชิงรางวัลเพลงคันทรียอดเยี่ยมในงานประกาศผลรางวัลแกรมมีประจำปี ครั้งที่ 65 (2023)
ชาร์ต.
ชาร์ตสิ้นปี.
แมรินา ดีอาแมนดิส

แมรินา แลมบรินี ดีอาแมนดิส (-ə-'-diss"; , อังกฤษ: Marina Lambrini Diamandis; เกิดเมื่อวันที่ 10 ตุลาคม พ.ศ. 2528) เป็นที่รู้จักในนาม แมรินา และก่อนหน้านี้ในชื่อ แมรินาแอนด์เดอะไดมอนส์"' เธอเป็นนักร้อง-นักแต่งเพลงชาวเวลส์-กรีก
ดีอาแมนดิสเกิดในบรินมัวร์ ประเทศเวลส์ โดยมีแม่เป็นชาวเวลส์และพ่อชาวกรีก ต่อมาเธอย้ายไปลอนดอนเพื่อไปเป็นนักร้องมืออาชีพ ในปี 2009 เธอกลายเป็นที่น่าจับตามองเมื่อได้อันดับสองในรายการ Sound of 2010 ของ BBC สตูดิโออัลบั้มเปิดตัวของเธอ “"เดอะแฟมิลีจูเวิลส์”" (2010) ได้รวมเอา อินดี้ป๊อป และดนตรีแนว นิวเวฟ เข้าไว้ด้วยกัน โดยเข้าสู่ ชาร์ตอัลบั้มของสหราชอาณาจักร ที่อันดับห้าและได้รับการรับรองระดับทอง ซิงเกิลที่สองของอัลบั้ม "ฮอลลีวูด" ขึ้นสูงสุดที่อันดับ 12 ใน ชาร์ตซิงเกิลของสหราชอาณาจักร อัลบั้มที่สองของเธอ “"อิเล็กทราฮาร์ต”" (2012) เป็นอัลบั้มแนวคิดเกี่ยวกับตัวละครที่มีชื่อเดียวกัน ซึ่งกลายเป็นอัลบั้มที่ขึ้นอันดับหนึ่งชุดแรกของเธอในสหราชอาณาจักร โดยอัลบั้มนี้ได้รับการรับรองระดับทองในสหรัฐอเมริกาและสหราชอาณาจักร โดยมีซิงเกิล "พริมาดอนน่า" และ "ฮาวทูบีอะฮาร์ตเบรกเกอร์" กลายเป็นเพลงฮิตระดับนานาชาติ
กีฬาฟุตบอลในเอเชียนเกมส์ 2022 – ทีมชาย

ฟุตบอลชายในเอเชียนเกมส์ 2022 จัดขึ้นตั้งแต่วันที่ 19 กันยายน ถึง 7 ตุลาคม พ.ศ. 2566 ใน หางโจว, ประเทศจีน.
ตารางการแข่งขัน.
"เวลาทั้งหมดคือท้องถิ่น เวลามาตรฐานจีน ."
รอบแบ่งกลุ่ม.
"เวลาทั้งหมดคือท้องถิ่น, CST ."
สองทีมที่ดีที่สุดในแต่ละกลุ่ม, และสี่ทีมอันดับที่สามพร้อมด้วยหกกลุ่มจะได้ผ่านเข้าสู่รอบ 16 ทีม. การจับสลากได้จัดขึ้นในวันที่ 27 กรกฎาคม พ.ศ. 2566 ที่ หางโจว, ประเทศจีน.  ซีเรีย และ  อัฟกานิสถาน ในตอนแรกได้รับมอบหมายให้อยู่ในกลุ่ม ซี, แต่ต่อมาพวกเขาก็ถอนตัวออกจากทัวร์นาเมนต์, ปล่อยให้กลุ่มที่มีเพียง 2 ทีมที่เหลือ.
กลุ่ม เอ.
<section begin=เอ />
<section end=เอ />
<section begin=เอ1 /><section end=เอ1 />
<section begin=เอ2 /><section end=เอ2 />
<section begin=เอ3 /><section end=เอ3 />
<section begin=เอ4 /><section end=เอ4 />
<section begin=เอ5 /><section end=เอ5 />
<section begin=เอ6 /><section end=เอ6 />
กลุ่ม บี.
<section begin=บี />
<section end=บี />
กลุ่ม ซี.
<section begin=ซี />
<section end=ซี />
กลุ่ม ดี.
<section begin=ดี />
<section end=ดี />
กลุ่ม อี.
<section begin=อี />
<section end=อี />
กลุ่ม เอฟ.
<section begin=เอฟ />
<section end=เอฟ />
รอบแพ้คัดออก.
รอบ 16 ทีมสุดท้าย.
<section begin=RD1 /><section end=RD1 />
<section begin=RD2 /><section end=RD2 />
<section begin=RD3 /><section end=RD3 />
<section begin=RD4 /><section end=RD4 />
<section begin=RD5 /><section end=RD5 />
<section begin=RD6 /><section end=RD6 />
<section begin=RD7 /><section end=RD7 />
<section begin=RD8 /><section end=RD8 />
รอบก่อนรองชนะเลิศ.
<section begin=QF1 /><section end=QF1 />
<section begin=QF2 /><section end=QF2 />
<section begin=QF3 /><section end=QF3 />
<section begin=QF4 /><section end=QF4 />
รอบรองชนะเลิศ.
<section begin=SF1 /><section end=SF1 />
<section begin=SF2 /><section end=SF2 />
นัดชิงเหรียญทองแดง.
<section begin=BM /><section end=BM />
นัดชิงเหรียญทอง.
<section begin=GM /><section end=GM />
ตารางการแข่งขัน.
<section begin=Ranking />
<section end=Ranking />
ผู้ทำประตู.
มีการทำประตู 116 จากการแข่งขัน 43 เฉลี่ย ต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
การทำประตู 7 ครั้ง
การวิ่งคบเพลิงเอเชียนเกมส์ 2022

การวิ่งคบเพลิงเอเชียนเกมส์ 2022 จัดขึ้นตั้งแต่วันที่ 8 กันยายน พ.ศ. 2566 ผ่าน 11 เมืองทั่วมณฑลเจ้อเจียง ก่อนพิธีเปิดในวันที่ 22 กันยายน พ.ศ. 2566 ก่อนเริ่มวิ่งคบเพลิงได้มีพิธีจุดไฟตั้งแต่วันที่ 15 มิถุนายน พ.ศ. 2566
รายละเอียด.
เปลวไฟถูกจุดขึ้นในซากปรักหักพังทางโบราณคดีของเหลียงจู่ในวันที่ 15 มิถุนายน พ.ศ. 2566 การวิ่งคบเพลิงเริ่มขึ้นในวันที่ 8 กันยายน พ.ศ. 2566 ที่ทะเลสาบตะวันตก และจะเดินทางข้าม 11 เมืองของมณฑลเจ้อเจียง การวิ่งคบเพลิงดิจิทัลได้จัดขึ้นทางออนไลน์เช่นเดียวกัน
แผนที่.
px;
 top:px">8 and 20 กันยายนหางโจว
px;
 top:px">12 กันยายนหนิงโป
px;
 top:px">15 กันยายนเหวินโจว
px;
 top:px">10 กันยายนเจียซิง
px;
 top:px">9 กันยายนหูโจว
px;
 top:px">11 กันยายนเส้าซิง
px;
 top:px">17 กันยายนจินหัว
px;
 top:px">19 กันยายนฉูโจว
px;
 top:px">13 กันยายนโจวซาน
px;
 top:px">14 กันยายนไท่โจว
px;
 top:px">16 กันยายนหลี่ฉุย
โพคาฮอนทัส (ตัวละคร)

โพคาฮอนทัส  เป็นตัวละครที่มีชื่อเดียวกับภาพยนตร์เรื่อง "โพคาฮอนทัส" ค.ศ. 1995 ของวอลต์ดิสนีย์พิกเชอส์ และเป็นตัวละครคนที่เจ็ดที่เพิ่มเติมจากแฟรนไชส์เจ้าหญิงดิสนีย์
เป็นตัวละครนี้ที่มีพื้นฐานมาจากบุคคลสำคัญในประวัติศาสตร์อย่างโพคาฮอนทัส (ค.ศ. 1596-1617) ทำให้เธอเป็นเจ้าหญิงดิสนีย์คนแรกที่สร้างจากบุคคลในประวัติศาสตร์ที่มีอยู่จริง ในฐานะลูกสาวของเซนาคอมมาคาห์ ซึ่งเป็นหัวหน้าคนสำคัญของชนพื้นเมืองอเมริกันในสหพันธ์พาวฮาทัน โพคาฮอนทัสจึงเป็นเจ้าหญิงดิสนีย์ชาวอเมริกันคนแรก
โพคาฮอนทัสพากย์เสียงโดยนักแสดงชาวอเมริกันพื้นเมือง ไอรีน เพดาร์ด ในภาพยนตร์ปี ค.ศ. 1995 ภาคต่อในปี ค.ศ. 1998 และสื่อที่เกี่ยวข้องทั้งหมด เพดาร์ดยังรับหน้าที่เป็นหนึ่งในแบบทางกายภาพของตัวละครอีกด้วย เสียงร้องของโพคาฮอนทัสขับร้องโดยนักร้องบรอดเวย์ จูดี คุห์น
รูปแบบ.
โพคาฮอนทัสถูกระบุว่าเป็นตัวละครคตินิยมสิทธิสตรีที่ยืนหยัดต่อต้านมุมมองปิตาธิปไตยของพ่อของเธอ เธอปฏิเสธที่จะแต่งงานกับผู้ชายที่พ่อของเธอต้องการ เมแกน คอนดิส ผู้ช่วยศาสตราจารย์ด้านภาษาอังกฤษที่มหาวิทยาลัยแห่งรัฐสตีเฟน เอฟ. ออสติน กล่าวว่าเมื่อเทียบกับเจ้าหญิงดิสนีย์คนก่อน ๆ "โพคาฮอนทัสเป็นตัวละครที่แตกต่างออกไปมากอย่างแน่นอน ตรงที่เธอไม่ได้ถูกกำหนดโดยความสัมพันธ์แบบโรแมนติก เธอมีความกระตือรือร้นมากขึ้น นอกจากนี้ เธอยังเป็นหนึ่งในเจ้าหญิงคนแรก ๆ ที่มีบทบาทอย่างในการปกครองจริง ๆ" โซฟี กิลเบิร์ต จา"กดิแอตแลนติก" ให้ความเห็นตัวละครนี้ว่า "ดิสนีย์ได้มอบนางเอกที่เป็นอิสระและกล้าหาญเป็นครั้งแรก ด้วยความรู้สึกที่แข็งแกร่งในตนเอง" กิลเบิร์ตตั้งข้อสังเกตว่าโพคาฮอนทัสไม่เหมือนกับสโนว์ไวต์หรือซินเดอเรลล่า โพคาฮอนทัสสามารถค้นพบความสุขนอกการแต่งงานได้ ลอเรน วิโน จากเอ็มทีวี ตั้งข้อสังเกตว่าโพคาฮอนทัสไม่ใช่สาวน้อยเดือดร้อน ในทางกลับกันเธอกลับช่วยชีวิตของสมิธมากกว่า
ในวันครบรอบยี่สิบปีของภาพยนตร์"โพคาฮอนทัส" แคโรไลน์ ซีเด จาก"ดิเอวีคลับ"กล่าวว่าภาพยนตร์เรื่องนี้ "ยังคงเป็นเรื่องราวที่มีชื่อเสียงที่ดีที่สุดของชนพื้นเมืองอเมริกันในวัฒนธรรมป็อป" ทอม บรูก จากบีบีซีกล่าวว่าการแสดงภาพของตัวละครได้รับผลกระทบจาก "สิทธิของชนพื้นเมืองอเมริกันมีความเข้มแข็งมากขึ้นในช่วงสองทศวรรษนับจากกลางทศวรรษ 1970 โดยการออกกฎหมายคุ้มครองสิทธิและผลประโยชน์ของชนเผ่า"
การตอบรับ.
ลอเรน วิโน จากเอ็มทีวีให้โพคาฮอนทัสเป็นเจ้าหญิงดิสนีย์ที่ดีที่สุด ปีเตอร์ สแต็ก จาก"ซานฟรานซิสโกโครนิเคิล"ยกย่องความโรแมนติกระหว่างโพคาฮอนทัสและสมิธ โดยเขียนไว้ว่า "ความโดดเดี่ยวของคู่รักในภาพยนตร์เรื่องนี้ -- การพบกันอย่างลับ ๆ ริมลำธาร สายตาที่คาดไม่ถึงแต่น่าหลงใหลของพวกเขา จูบแรกของพวกเขา -- ไม่มีอะไรน่าหลงใหลเลย" โอเว่น กลีเบอร์แมน "เอนเตอร์เทนเมนต์วีกลี"ระบุว่าตัวละครนี้และจอห์น สมิธเป็น " ทั่ว ๆ ไป" ปีเตอร์ ทราเวอร์ส จาก"โรลลิงสโตน"ขนานนามเธอว่า "โพคา-บอร์-มี" (Poca-bore-me; เป็นตัวละครที่น่าเบื่อสำหรับฉัน) และแสดงความสงสารต่อเธอว่า "ยุ่งมากกับการพยายามสอนจอห์นเกี่ยวกับการปกป้องจิตวิญญาณของบ้านเกิดตัวเอง จนเธอแทบไม่มีเวลาสำหรับความรักเลย"
พระยาประเสนะชิตศรีพิไลย (ดัด บุนนาค)

มหาอำมาตย์ตรี พระยาประเสนะชิตศรีพิไลย (ดัด บุนนาค) (21 กุมภาพันธ์ 2419 – 7 มีนาคม 2470) เป็นขุนนางชาวไทย อดีตอธิบดีผู้พิพากษาศาลมณฑลชุมพร, อดีตอธิบดีผู้พิพากษาศาลมณฑลพิษณุโลก, อดีตอธิบดีผู้พิพากษาศาลมณฑลราชบุรี, อดีตอธิบดีผู้พิพากษาศาลมณฑลอยุธยา และอดีตผู้พิพากษาศาลอุทธรณ์กรุงเทพฯ
ประวัติ.
พระยาประเสนะชิตศรีพิไลย เกิดเมื่อวันที่ 21 กุมภาพันธ์ 2419 เป็นบุตรชายของ พระยาไพบูลย์สมบัติ (เดช บุนนาค) ที่เกิดกับ คุณหญิงสวน (สกุลเดิม ศิริวิสูตร) มีพี่ชายร่วมมารดา 1 คนคือ เจ้าพระยาพิชัยญาติ (ดั่น บุนนาค) อดีตประธานรัฐสภา และอดีตประธานสภาผู้แทนราษฎร และมีน้องชายร่วมมารดาอีก 3 คนคือ พระยาอรสุมพลาภิบาล (เด่น บุนนาค), พระยาเสถียรฐาปนกิจ (ดวง บุนนาค) และพระนิตินัยประธาน (พงศ์ บุนนาค) ด้านชีวิตครอบครัวสมรสกับ คุณหญิงทรัพย์ กับ คุณหญิงแจ่ม (น้องสาวคุณหญิงทรัพย์ ทั้งสองท่านสกุลเดิม จุลดุลย์) มีบุตรชายคือศาสตราจารย์เดือน บุนนาค อดีตเลขาธิการคณะกรรมการกฤษฎีกา เกิดกับคุณหญิงทรัพย์
พระยาประเสนะชิตศรีพิไลย ถึงแก่กรรมเมื่อวันที่ 7 มีนาคม 2470 ด้วยโรคหัวใจพิการและอัมพาต สิริอายุได้ 51 ปี ปัจจุบันเรือนของท่านได้รับการบูรณะจนกลับมาอยู่ในสภาพสมบูรณ์โดยได้ตั้งชื่อว่า เรือนประเสนะชิต และเปิดเป็นแหล่งเรียนรู้ที่มีชีวิตชื่อ Villa Musee Khao Yai
รับราชการ.
พระยาประเสนะชิตศรีพิไลย เริ่มต้นรับราชการเป็นมหาดเล็กเวรเดชและเป็นเสมียนกรมศึกษาธิการ กระทรวงธรรมการ เมื่อปี 2439 ต่อมาในวันที่ 14 มิถุนายน 2441 ท่านได้เข้าเฝ้ากราบถวายบังคมลาอุปสมบท โดยได้เข้าพิธีอุปสมบท ณ วัดพิชยญาติการามวรวิหาร เมื่อวันที่ 29 มิถุนายน 2441 เป็นเวลา 1 พรรษาต่อมาได้เข้าสอบเป็นเนติบัณฑิตจนสอบไล่ได้เป็นเนติบัณฑิตชั้น 2 ในปี 2445 ได้เป็นผู้พิพากษาศาลโปริสภาที่ 2 จากนั้นในวันที่ 18 มกราคม 2446 ได้เข้ารับพระราชทานสัญญาบัตรบรรดาศักดิ์เป็น หลวงนฤนัยสรนารถ ถือศักดินา 600 
จากนั้นในปี 2451 ได้รับโปรดเกล้าฯ แต่งตั้งให้ดำรงตำแหน่ง อธิบดีผู้พิพากษาศาลมณฑลชุมพร โดยได้เข้าเฝ้ากราบถวายบังคมลาเมื่อวันที่ 8 มิถุนายน 2451 ในปี 2453 ได้ย้ายไปเป็นอธิบดีผู้พิพากษาศาลมณฑลพิษณุโลก ต่อมาในวันที่ 7 สิงหาคม 2454 ได้รับพระราชทานยศเป็น อำมาตย์เอก หลวงนฤนัยสรนารถ ในศกเดียวกันได้ย้ายไปเป็น อธิบดีผู้พิพากษาศาลมณฑลราชบุรี ในวันที่ 5 มกราคม 2455 ท่านได้รับพระราชทานสัญญาบัตรบรรดาศักดิ์เลื่อนขึ้นเป็น พระราชศาสตรนาถสภาบดี ถือศักดินา 800
ต่อมาในเดือนมกราคม 2459 ท่านได้ย้ายไปเป็น อธิบดีผู้พิพากษาศาลมณฑลกรุงเก่า แทน พระนาถศาสตรราชสภาบดี ที่ย้ายไปเป็นอธิบดีผู้พิพากษาศาลมณฑลพายัพ จากนั้นในวันที่ 20 ธันวาคม 2460 ได้เลื่อนบรรดาศักดิ์เป็น พระยาประเสนะชิตศรีพิไลย ธรรมานุศัยวรสภาบดี ถือศักดินา 1000 ในวันที่ 2 กันยายน 2465 โปรดเกล้าฯ ให้ท่านมาดำรงตำแหน่งผู้พิพากษาศาลอุทธรณ์กรุงเทพฯ เป็นตำแหน่งสุดท้ายในราชการ ต่อมาในวันที่ 29 ตุลาคม 2467 ได้รับโปรดเกล้าฯ เลื่อนยศเป็น มหาอำมาตย์ตรี พระยาประเสนะชิตศรีพิไลย ธรรมานุศัยวรสภาบดี
รายชื่อแหล่งมรดกโลกในประเทศรวันดา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศรวันดาทั้งสิ้น 2 แหล่ง ประกอบด้วยแหล่งมรดกโลกทางวัฒนธรรม 1 แหล่ง และแหล่งมรดกโลกทางธรรมชาติ 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ปัจจุบันประเทศรวันดายังไม่มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคต
พระยาอนุรักษ์โกษา (ประเวศ อมาตยกุล)

มหาอำมาตย์ตรี พระยาอนุรักษ์โกษา (ประเวศ อมาตยกุล) (18 เมษายน 2430 – 17 พฤษภาคม 2469) เป็นขุนนางชาวไทย เป็นอดีตอธิบดีกรมบัญชีกลาง คนที่ 7 ระหว่างปี 2464–2469 และอดีตองคมนตรีในรัชกาลพระบาทสมเด็จพระมงกุฎเกล้าเจ้าอยู่หัว
ประวัติ.
พระยาอนุรักษ์โกษา เกิดเมื่อวันที่ 18 เมษายน 2430 เป็นบุตรชายของ พระอินทราธิบาล ถึงแก่กรรมเมื่อวันที่ 17 พฤษภาคม 2469 เนื่องจากอหิวาตกโรค ขณะมีอายุได้เพียง 39 ปี
ด้านชีวิตครอบครัวสมรสกับ คุณหญิงแถม มีธิดาคือ คุณหญิงเยาวมาลย์ บุนนาค ภรรยาของศาสตราจารย์เดือน บุนนาค อดีตเลขาธิการคณะกรรมการกฤษฎีกา
รับราชการ.
พระยาอนุรักษ์โกษา เริ่มต้นรับราชการเป็นเสมียนกรมบัญชีกลาง กระทรวงพระคลังมหาสมบัติ เมื่อปี 2447 ถึงปีถัดมาคือปี 2448 เป็น รองผู้ตรวจบัญชีเงิน ในปี 2450 ท่านไปศึกษาต่อด้านวิชาบัญชีที่ยุโรป ก่อนจะเดินทางกลับในปี 2455 และได้เข้ารับราชการเป็นนายเวรกระทรวงพระคลังมหาสมบัติ จากนั้นในวันที่ 11 สิงหาคม 2456 ได้รับพระราชทานบรรดาศักดิ์เป็น หลวงอนุรักษ์โกษา ถือศักดินา 600 ต่อมาในวันที่ 3 ตุลาคม ศกเดียวกัน ท่านได้รับพระราชทานยศเป็น รองอำมาตย์เอก หลวงอนุรักษ์โกษา
ในวันที่ 30 ธันวาคม 2457 ท่านได้เลื่อนยศเป็น อำมาตย์โท หลวงอนุรักษ์โกษา ในปีถัดมาได้เลื่อนตำแหน่งเป็น ผู้ช่วยอธิบดีกรมตรวจเงินแผ่นดิน ต่อมาในวันที่ 28 พฤศจิกายน 2459 ได้เลื่อนบรรดาศักดิ์เป็นพระในนามเดิม ถือศักดินา 800 ในวันที่ 8 ธันวาคม ศกเดียวกัน ท่านได้เลื่อนยศเป็น อำมาตย์เอก พระอนุรักษ์โกษา และได้เข้ารับพระราชทานสัญญาบัตรบรรดาศักดิ์เมื่อวันที่ 2 กรกฎาคม 2460
ปี 2462 ได้เลื่อนบรรดาศักดิ์เป็นพระยาในนามเดิม ถือศักดินา 1000 และได้เข้าเฝ้ารับพระราชทานสัญญาบัตรบรรดาศักดิ์เมื่อวันที่ 1 มกราคม 2462 เนื่องในวันเฉลิมพระชนมพรรษา ต่อมาในวันที่ 27 สิงหาคม 2463 ได้เลื่อนตำแหน่งเป็นรักษาราชการแทนอธิบดีกรมบัญชีกลาง แทนที่ พระยาไชยยศสมบัติ (เฉลิม โกมารกุล ณ นคร) ที่ขยับขึ้นไปรับตำแหน่งรองเสนาบดีกระทรวงเกษตราธิการ พร้อมกับเลื่อนยศเป็นมหาอำมาตย์ตรี ในวันที่ 1 เมษายน 2464 ได้มีพระบรมราชโองการโปรดเกล้าฯ ให้ท่านเป็นอธิบดีกรมบัญชีกลาง
ในปี 2466 ท่านได้เป็นพระยาพานทอง ในวันที่ 11 มีนาคม ศกเดียวกัน ท่านได้รักษาราชการแทนในตำแหน่ง อธิบดีกรมตรวจเงินแผ่นดินและกรมเจ้าจำนวน ต่อมาในวันที่ 4 เมษายน 2467 ท่านได้รับโปรดเกล้าฯ แต่งตั้งให้เป็นองคมนตรี ในวันที่ 10 เมษายน 2469 ท่านได้รับโปรดเกล้าฯ แต่งตั้งให้เป็นกรรมการแห่งสภากรรมการรถไฟ
เครื่องราชอิสริยาภรณ์.
พระยาอนุรักษ์โกษา (ประเวศ อมาตยกุล) ได้รับพระราชทานเครื่องราชอิสริยาภรณ์ทั้งสยามและต่างประเทศต่างๆ ดังนี้
เมสเซจอินอะบอตเติล

"เมสเซจอินอะบอตเติล"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากอัลบั้มบันทึกใหม่ชุดที่สอง "เรด (เทย์เลอร์เวอร์ชัน)" (2021) เธอประพันธ์เพลงร่วมกับแมกซ์ มาร์ติน และเชลล์แบ็ก "เมสเซจอินอะบอตเติล" ผลิตโดยเชลล์แบ็ก และเอลวิรา อันเดอร์ฟแยร์ด เป็นเพลงแนวแดนซ์ป็อป และอิเล็กโทรป็อปที่ได้รับอิทธิพลจากทศวรรษ 1980 โดยมีซินธิไซเซอร์และเสียงเบสที่เร้าใจ รีพับลิกเรเคิดส์ได้ส่งเพลงนี้ไปยังสถานีวิทยุของสหรัฐเป็นซิงเกิลในเดือนพฤศจิกายน ค.ศ. 2021
ในบทวิจารณ์ของอัลบั้ม "เรด (เทย์เลอร์เวอร์ชัน)" นักวิจารณ์บางคนยกย่องในผลงานเพลง และเปรียบกับเสียงของอัลบั้มปี ค.ศ. 2014 ของสวิฟต์ชื่อ "1989" แต่อีกสองสามคนพบว่าเพลงนี้ทำได้ไม่ดีนักเมื่อเปรียบเทียบกับเพลงป็อปอื่น ๆ ในอัลบั้ม เพลงนี้ขึ้นสูงสุดที่อันดับ 50 ใน"บิลบอร์ด"โกลบอล 200 และขึ้นชาร์ตในออสเตรเลีย แคนาดา และสหรัฐอเมริกา
การแสดงสด.
สวิฟต์แสดงเพลงนี้ในวันที่ 23 กรกฎาคม ค.ศ. 2023 ในซีแอตเทิล รัฐวอชิงตัน ระหว่างการแสดงคอนเสิร์ตดิเอราส์ทัวร์ในเวอร์ชันอะคูสติก
ชาร์ต.
<templatestyles src="Col-begin/styles.css"/>
เสรีภาพทางข้อมูลข่าวสาร

เสรีภาพทางข้อมูลข่าวสาร  คือเสรีภาพของบุคคลหรือประชาชนในการเผยแพร่และบริโภคข้อมูล การเข้าถึงข่าวสาร คือการที่บุคคลสามารถแสวงหา รับ และให้ข้อมูลอย่างมีประสิทธิภาพ ซึ่งบางครั้งรวมถึง "ความรู้ทางวิทยาศาสตร์ ความรู้แบบคนพื้นเมืองและแบบดั้งเดิม เสรีภาพทางข้อมูลข่าวสาร การสร้างทรัพยากรความรู้ที่สามารถเข้าถึงได้ อย่างบนอินเทอร์เน็ตและมาตรฐานแบบเปิดและ การเข้าถึงแบบเปิด และความสามารถในการหาข้อมูลได้ การอนุรักษ์ มรดกทางดิจิทัล การเคารพความหลากหลายทางวัฒนธรรมและภาษา เช่น ส่งเสริมการเข้าถึงเนื้อหาท้องถิ่นในภาษาที่เข้าถึงได้ การศึกษาที่มีคุณภาพสำหรับทุกคน รวมถึงการเรียนรู้ตลอดชีวิตและอีเลิร์นนิง การแพร่กระจายของสื่อใหม่และความรู้และทักษะด้านข้อมูลข่าวสาร และการรวมทางสังคมออนไลน์ รวมถึงการจัดการกับความไม่เท่าเทียมกันตามทักษะ การศึกษา เพศ อายุ เชื้อชาติ ชาติพันธุ์ และการเข้าถึงโดยผู้พิการ และการพัฒนาการเชื่อมต่อและ ICT ที่ราคาไม่แพง รวมถึงโครงสร้างพื้นฐานมือถือ อินเทอร์เน็ต และบรอดแบนด์"
รายการหมายเลขโทรศัพท์ฉุกเฉิน

ในหลายประเทศ การโทร 1-1-2 (ใช้งานในยุโรปและบางส่วนของเอเชีย) หรือ 9-1-1 (ใช้งานในอเมริกา) จะต่อสายไปยังหน่วยบริการฉุกเฉินในพื้นที่ แต่ในบางประเทศอาจจะใช้หมายเลขโทรศัพท์ฉุกเฉินหมายเลขอื่น บางครั้งอาจจะขึ้นอยู่กับบริการฉุกเฉินแต่ละประเภทด้วย โดยรายการหมายเลขโทรศัพท์ฉุกเฉินของประเทศต่าง ๆ ทั่วโลก (อาจจะไม่ทั้งหมด) มีดังนี้